Både Roky Erickson og Stacy Sutherland brukte Gibson ES-335 elgitar. Sutherland var pioneer, både med sin bruk av reverb og ekko, og hans blues/syre-pregede gitarstil påvirket musikken til band som The Allman Brothers Band og ZZ Top. Det som for ettertiden har blitt stående som bandets varemerke, er Tommy Halls innovative jug-spill. Jugen, en leirkrukke, som ble holdt opp mot en mikrofon, hørtes ut som noe midt mellom en minimoog og en brasiliansk cuica-tromme.